Maalvleis | Wat Eet Ons Vandag?
Category Archives: Maalvleis
Posted by Dellie in Fillings, Goedkoop, Maalvleis, Nagereg, Pannekoek, Tips Januarie 27, 2009
Dit reën nogsteeds, OK? En natuurlik moet pannekoek ook op die lysie wees. Hierdie is die enigste ene wat ek ken. Vermeerder soos wat dit vir jou mense nodig is – die ene lewer so 20 lekker groot pannekoeke.
3 teelepels asyn
6 teelepels olie
Sif die droë bestanddele drie maal saam (dit help glo dat die pannekoeke nie te swaar is nie, en ek sif dit nou al vir 20 jaar 3x!) en maak 'n holte in die die meelmengsel.
Meng die water, eier, asyn en olie en voeg geleidelik by die meelmengsel terwyl jy dit meng met 'n houtlepel of elektriese klitser. Laasgenoemde is baie minder moeite. Laat minstens 'n halfuur staan (ek laat dit sommer 'n uur staan) en klits dan weer voordat die pannekoeke gebak word.
Ek gebruik 'n koperboom pan vir my pannekoeke. Maak seker dit is lekker warm. Vir die eerste ene, gooi ek bietjie olie in die pan, maar rerig BAIE min. Daarna het ek 'n stukkie servet of tissue wat ek in die olie (in 'n koppie) druk en dan vee ek net die pan daarmee voordat ek 'n soplepel vol beslag daarin gooi. Die eerste twee flop gewoonlik omdat ek nie die pan kans gee om behoorlik warm te word nie. Geduld werk nie hier nie. Maar die worsies geniet die floppies!
Hier is 'n paar ander wenke ook:
Klop of klits die beslag deeglik om al die klonte op te los. Laat die beslag minstens 'n halfuur lank staan sodat die meelkorreltjies 'n kans kan kry om lekker sag te word. Dan is jou pannekoeke heerlik lig.
As pannekoeke by die groot maat gemaak word, kan 25 ml brandewyn of 50 ml suurlemoensap by 'n mengsel van 2 kg koekmeel gevoeg word. Dit hou die pannekoeke sag.
Die beslag kan ook oornag in die yskas gebêre word. Rou beslag kan goed bevries word vir sowat 3 maande.
Bevries gaar pannekoeke met lae plastiek tussenin.
Gebruik water of om die helfte sodawater om lekker ligte pannekoeke te maak. Melk is geneig om dit taai te maak.
Smeer die pan net elke keer liggies met olie. 'n Piering/koppie olie en 'n bol opgefrommelde kombuispapier sal goed werk.
Die pan moet goed warm wees voordat die beslag ingegooi word. Gebruik 'n soplepel om elke keer dieselfde hoeveelheid beslag in die pan te gooi.
Kantel die pan heen en weer om die beslag eweredig te versprei.
'n Dun beslag lewer dun pannekoeke. Die beslag sal effens verdik as dit oornag in die yskas gebêre word. Voeg dan net 'n bietjie water by en klits weer voordat die pannekoeke gebak word.
Hou pannekoeke warm deur dit opmekaar te stapel en die houer oor kookwater te plaas. In die oond of lou oond sal die pannekoeke taai word.
Jy kan natuurlik jou pannekoeke vul met enige ding wat lekker is. Kaneelsuiker en stroop in vir my bo aan die lys vir pure lekkerte.
'n Mince-mengsel (selfs kerrie as jy wil) werk wonderlik om dit in 'n ete te omskep. Vul die pannekoeke met jou vleismengsel, pak dit in'n oondbak en strooi gerasperde kaas oor, bak vir so 10 minute, en jy het 'n lekker ete. Met roomys en piesangskywe vir 'n nagereg is uit die boeke uit. Gaan mal! Die moontlikhede is eindeloos.
Posted by Dellie in Beesvleis, Dieet kos, Een-bak-geregte, Maalvleis, Rys, Slaai, Vark, Vis Januarie 20, 2009
Dis ene wat ek al vir baie jare maak, en die bonus is, dat dit soort-van 'n lae-vet-gesonde-weigh-less gedoente is. Niks oordadigs nie, en bestanddele wat maklik en goedkoop is om te bekom, as jy dit nie alreeds in jou koskas het nie.
Die geheim (dink ek) van Bobotie, is daai speserye wat jy eerstens moet "braai" en "gaarmaak" voordat jy iets anders doen.
So kry die volgende in 'n koppie bymekaar:
2 – 3 teelepels suiker (kunsmatige versoeter)
2 teelepels sterk kerrie poeier
vargemaalde swart peper na smaak (ons hou van hoe meer, hoe beter kom die smaak uit)
Genoeg olie om die bodem van die pan te bedek. me/ fluister…"Dit beteken so min as moontlik… "
2 Uie (sommer grof gekap, so vinnig soos wat jy kan sonder om 'n vinger te verloor…)
Maalvleis – so 500g sal die ding doen vir 6 magies van gemiddelde porsies (of enige ander vleisies of oorskiet, so maer as moontlik, maar selfs bullybeef of tuna sal doen as dit al is wat jy het – verminder dan net jou sout na 'n halwe teelepel)
'n Handvol rosyntjies
2 snye brood, in melk of water geweek
2 teelepels tamatie pasta / 4 eetlepels tamatiesous doen ook die ding
2 teelepels woestersous
2 eetlepels appelkooskonfyt of fyngemaakte, ingelegde appelkose
250 ml melk (lae vet)
Gooi al die speserye in 'n pan, en maak dit lekker warm. Totdat dit so effens begin rook en die geur vrygestel word.
Gooi dan die bietjie olie daarby, meng deur, en gooi die uie by. Dit gaan nie vreeslik braai nie, roer dit maar so effens rond vir 'n paar minute. Gooi dan die maalvleis by, en roer tot bruin en krummelrig. Dan kom die res van die bestanddele, behalwe die eiers en melk by. Laat die hele spulletjie prut vir 20 minute. Hou dit dop, daar moenie te veel vloeistof in wees nie, maar dit brand maklik vas.
Smeer of spuit 'n dieperige oondbak. Gooi die vleismengsel daarin. Gooi die geklitste eiers en melk bo-oor (oor die agterkant van 'n lepel, dan maak dit nie 'n dammetjie in die vleis nie). Pak 'n paar lourier of suurlemoen blare bo-op. Bak in die oond teen 180 grade vir 40-45 minute. Hou dit maar dop, as dit mooi bruin en gestol is bo-op, is dit gaar.
Sit voor saam met geelrys en tamatieslaai.
Posted by Dellie in Een-bak-geregte, Maalvleis, Pasta Januarie 16, 2009
Lekker lasagne van Boendoe af:
1 pakkie minestrone-soppoeier
30 ml rooiwyn of water
lasagnevelle (nie daais wat eers gekook moet word nie)
60 ml botter/marge
Verhit olie, braai vleis 10 minute daarin.
Voeg soppoeier, tamaties en hul sap, asook wyn by.
Roer en kook vir 3 – 4 minute.
Haal van stoof af en roer meel by
Roer melk geleidelik by
Verhit tot kookpunt
In 'n gesmeerde oondskottel:
Sit eers 'n dun lagie vleismengsel
Dan die lasagnevelle
herhaal tot jy eindig met witsous bo-oor
Strooi kaas oor
Verhit oond tot 200 C. Bak tot gaar. Sit voor met slaai
Posted by Dellie in Maalvleis Januarie 15, 2009
Hier is solank 'n lekker frikkadel resep. Doodeenvoudig en kan nie flop nie
1 ui fyn gechop
1 pakkie beef sop poeier
2 snye brood – los sommer die korsies ook aan, is te veel moeite om dit af te sny!
Meng alles en rol in bolletjies. Pak in bak en gooi in oond @ 180 *grade sign* en bak tot jy dink dit is nou gaar! Neem gewoonlik so 30-40 minute.